
LIETUVOS RESPUBLIKOS SEIMO
 ETIKOS IR PROCEDŪRŲ KOMISIJA

PAŽYMA

DĖL SEIMO NARIŲ DALYVAVIMO SEIMO POSĖDŽIUOSE

2013 M. GRUODŽIO MĖNESĮ

2014-01-20
Vilnius
2013 m. gruodžio mėn. buvo sušaukta trylika Seimo plenarinių posėdžių. Visuose posėdžiuose vyko iš anksto numatyti  balsavimai, kuriuose  nedalyvavo  nuo 10 iki 29 Seimo narių, vidutiniškai – 17.
Gruodžio mėnesį į užsienio komandiruotes ir keliones buvo išvykę 34 Seimo nariai. 32 kartus  Seimo valdyba Seimo narius buvo išsiuntusi į komandiruotes ir  3 kartus Seimo nariams buvo leista vykti į užsienio  keliones. 21 Seimo narys į komandiruotes ar užsienio keliones buvo išvykęs Seimo plenarinių posėdžių metu.
Gruodžio mėnesį visus (13 iš 13) Seimo plenarinius posėdžius, kuriuose vyko iš anksto numatyti balsavimai, praleido ir nenurodė nedalyvavimo priežasties Seimo narė Neringa Venckienė;  4 posėdžius praleido Seimo nariai Remigijus Ačas, Saulius Bucevičius, Dalia Kuodytė; 3 posėdžius – Seimo narys  Julius Sabatauskas;  2 posėdžius – Seimo nariai Virginija Baltraitienė, Artūras Skardžius, Jolita Vaickienė, Arvydas Vidžiūnas ir po 1 posėdį – Seimo nariai Arvydas Anušauskas, Petras Čimbaras, Arūnas Dudėnas, Eugenijus Gentvilas, Donatas Jankauskas, Vincė Vaidevutė Margevičienė, Kęstutis Masiulis, Antanas Matulas, Gintautas Mikolaitis, Arvydas Mockus, Artūras Paulauskas, Naglis Puteikis, Algimantas Salamakinas, Eduardas Šablinskas, Remigijus Šimašius, Viktor Uspaskich, Birutė Vėsaitė, Aleksandras Zeltinis ir Remigijus Žemaitaitis.
Pagal komitetų pirmininkų  pateiktą informaciją gruodžio mėnesį Ekonomikos komitete įvyko 6 posėdžiai, iš kurių be svarbios pateisinamos priežasties 2 posėdžius praleido Seimo nariai Arvydas Mockus, Jurgis Razma, Viktoras Uspaskich ir 1 posėdį be svarbios pateisinamos priežasties praleido Seimo nariai Dainius Kreivys, Birutė Vėsaitė ir Remigijus Žemaitaitis. Europos reikalų komitete iš gruodžio mėnesį įvykusių 8 posėdžių  be svarbios pateisinamos priežasties 2 posėdžius praleido Seimo narė Virginija Baltraitienė. Socialinių reikalų komitete iš gruodžio mėnesį įvykusių 3 posėdžių 1 posėdyje be svarbios pateisinamos priežasties nedalyvavo Seimo narys Mečislovas Zasčiurinskas. Teisės ir teisėtvarkos komitete iš gruodžio mėnesį  įvykusių 3 posėdžių 3 nedalyvavo Seimo narė Neringa Venckienė.  Kituose komitetuose posėdžiai be svarbios pateisinamos priežasties nebuvo praleisti.

Pagal komisijų pirmininkų  pateiktą informaciją gruodžio mėnesį Antikorupcijos komisijos 4 įvykusiuose posėdžiuose be svarbios pateisinamos priežasties 2 posėdžius praleido Seimo narys  Bronius Bradauskas ir po 1 posėdį praleido Seimo nariai Rimantas Jonas Dagys, Edmundas Jonyla, Jonas Kondrotas, Vanda Kravčionok, Antanas Nesteckis, Artūras Paulauskas, Ričardas Sargūnas ir Eduardas Šablinskas. Konstitucijos komisijoje gruodžio mėnesį įvyko 1 posėdis, kurį be svarbios pateisinamos priežasties praleido Seimo nariai Valerijus Simulik ir Remigijus Žemaitaitis. Kitose komisijose posėdžiai be svarbios pateisinamos priežasties praleisti nebuvo. 
Vadovaudamiesi Lietuvos Respublikos Seimo statuto 11 straipsnio 6 dalies ir 15(1) straipsnio 1 dalies nuostatomis pranešame:

1. 2013 m. gruodžio  mėnesį Seimo narė Neringa Venckienė praleido daugiau kaip pusę (13 iš 13) Seimo posėdžių, kuriuose įvyko balsavimas dėl teisės aktų priėmimo.
2. 2013 m. gruodžio mėnesį Seimo narė Neringa Venckienė be svarbios pateisinamos priežasties nedalyvavo 3 (iš 3) Seimo Teisės ir teisėtvarkos komiteto posėdžiuose.

